《辛卯寓普济作八歌 其三》
明代·释函可

有姊有姊夫早撇，手持木槵剪玄发。诸妹零星俱夭折，最小尚馀安得活。

忆我出门姊幽咽，忽闻姊死心割裂。吁嗟人生聚散兮若飞蓬，东西虽隔兮望故丛，只今长别兮无时逢。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。